《故王氏安人挽辞》
元代·方回

淑配生同邑，钱王锦绣乡。
甫登重卦寿，遽掩若堂丧。
桑梓推真节，芝兰笃义方。
冥冥资佛力，长子作缁郎。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。